Saske (ράπερ)

Ο Saske (πραγματικό όνομα Οδυσσέας Ντζιμάνης) είναι Έλληνας καλλιτέχνης, ερμηνευτής και ράπερ με καταγωγή από τη Χρυσούπολη Καβάλας. Αποτέλεσε ένα από τα ιδρυτικά στελέχη της ανεξάρτητης δισκογραφικής εταιρείας Offbeat Records ενώ μέχρι σήμερα έχει κυκλοφορήσει χρυσά και πλατινένια σινγκλ, δεκάδες συνεργασίες καθώς και το πρώτο του προσωπικό LP με τίτλο "Saskepticism vol. 1" το οποίο και έγινε χρυσό.

Πρώτα χρόνια και επιρρόες 
Με καταγωγή από Λήμνο, Μικρά Ασία και Αγρίνιο ο Saske μεγάλωσε με την μητέρα του καθώς και οι γονείς του χώρισαν όταν ακόμα εκείνος ήταν σε πολύ μικρή ηλικία. Η μητέρα του, δασκάλα στο επάγγελμα, κάποια στιγμή διορίστηκε σε ελληνοαμερικανικό σχολείο στο Μαϊάμι των ΗΠΑ και μαζί με τον νεαρό Οδυσσέα μετακόμισαν στην άλλη άκρη του ατλαντικού. Εκεί ο Saske ήρθε σε επαφή με την αμερικανική κουλτούρα και το hip-hop φοιτώντας σε γυμνάσιο της περιοχής μέχρι τα 14 του όπου και επέστρεψε στην Χρυσούπολη Καβάλας. Εκεί ξεκίνησε την ενασχόληση με την μουσική έχοντας ήδη αρκετές επιρροές από την αμερικανική σκηνή παρακολουθώντας όμως και τα ιστορικά συγκροτήματα του ελληνικού hip-hop όπως FF.C, Terror-X-Crew, Active Member κ.α. 

Ήδη από την ηλικία των 11 έγραφε ποιήματα ωστόσο κυκλοφόρησε τις πρώτες ανεπίσημες κυκλοφορίες στο διαδίκτυο κοντά στο 2014 με κομμάτια όπως το «Συνειρμός/Ταράτσα». Στα 18 του μετακόμισε στην Αθήνα για να σπουδάσει ηχοληψία ύστερα από παροτρύνσεις της μητέρας του όμως απορροφήθηκε από την μουσική καταλήγοντας να ενσωματωθεί στη νεοσύστατη τότε OffBeat Records η οποία αργότερα συνεργάστηκε με την Stay Independent.

Καριέρα 
Η πρώτη του επίσημη κυκλοφορία με την Offbeat Records έγινε τον Νοέμβριο του 2017 με το single "Safari". Έπειτα κυκλοφόρησε ένα κομμάτι με όνομα ParEnergeia σε συνεργασία με τον Sapranov και τον N.O.E. με μουσική παραγωγή τον DJ.Silence. Το single "Ξέρω Μάνα" έγινε διπλά πλατινένιο. Ακολούθησε σειρά συνεργασιών και μια πανελλήνια περιοδεία με τα άλλα μέλη του label και τον iLLEOo στο Offbeat Take Over Tour τον χειμώνα του 2018-2019.
Το καλοκαίρι του 2019 κυκλοφόρησε το κομμάτι Cyan ως single από το τότε επερχόμενο πρώτο προσωπικό του άλμπουμ Saskepticism vol.1 σε παραγωγή του Dj PaCo το οποίο και σήμερα είναι διπλά πλατινένιο. 

Τον Οκτώβριο του 2019 συμμετείχε στο single Sportex σε συνεργασία με την Adidas και τους ράπερς Mente Fuerte, Hawk και τον Hatemost των Βήτα Πείς.

Λίγες μόλις μέρες πριν την κυκλοφορία του άλμπουμ κυκλοφόρησε το single Boss Moves μαζί με ένα ασπρόμαυρο βίντεο κλιπ, Παράλληλα κυκλοφόρησε το Saskepticism με μια λίστα 20 κομματιών από παραγωγούς όπως Esaw, Gamecue, Dj The Boy, Dj PaCo, Sammy Velasquez, Benz, Sin Laurent, Mr Bonzo, Sken. Το άλμπουμ έγινε χρυσό. 

Τον Αύγουστο του 2020 κυκλοφόρησε το single NANA και τους επόμενους μήνες τα singles Jetskis και COSMOS. 

Τον Απρίλιο του 2021, ο Rack και ο Saske κυκλοφόρησαν το single "Δοκίμασε Τον" που έγινε πλατινένιο ενώ δύο μήνες αργότερα κυκλοφόρησαν το single "NASA" το οποίο και έγινε διπλά πλατινένιο. 

Στις 22 Απριλίου 2022 κυκλοφόρησε το δεύτερο άλμπουμ του με τίτλο Saskepticism Vol. 2. με συμμετοχές των Kareem Kalokoh, Sigma, Hawk και Rack. Τα κομμάτια με τις δύο τελευταίες συμμετοχές είχαν ήδη κυκλοφορήσει ως singles με video clips. Ο δίσκος κατάφερε να φτάσει την 10η θέση στα Top Debut Albums (Global).

Εξωτερικοί σύνδεσμοι 
 Ο Saske στο Facebook
 Ο Saske στο Instagram

Παραπομπές 

Ελληνικό hip hop
Έλληνες τραγουδιστές
Έλληνες τραγουδοποιοί
Έλληνες ράπερ